Komission asetus (EY) N:o 1555/2001, annettu 30 päivänä heinäkuuta 2001, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta



Virallinen lehti nro L 205 , 31/07/2001 s. 0021 - 0022



Komission asetus (EY) N:o 1555/2001, annettu 30 päivänä heinäkuuta 2001, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1) sellaisena kuin se on viimeksi muutettuna asetuksella (EY) N:o 1256/97(2), ja erityisesti sen 4 artiklan 4 kohdan ja 6 artiklan 2 kohdan, sekä katsoo seuraavaa: (1) Asetuksen N:o 79/65/ETY 4 artiklassa määritellään, että seuranta-ala käsittää maatilat, joiden taloudellinen koko on yhtä suuri tai suurempi kuin kynnys, joka on ilmaistu yhteisön maatilatypologian perustamisesta 7 päivänä kesäkuuta 1985 tehdyn komission päätöksen 85/377/ETY(3), sellaisena kuin se on viimeksi muutettuna päätöksellä 1999/725/EY(4), liitteen III mukaisina eurooppalaisina kokoyksikköinä (EKY). (2) Kirjanpitotilojen valinnasta maatilojen tulojen selvittämistä varten 12 päivänä heinäkuuta 1982 annetun komission asetuksen (ETY) N:o 1859/82(5), sellaisena kuin se on viimeksi muutettuna asetuksella (EY) N:o 285/2000(6), 2 artiklassa vahvistetaan kynnykset tilikautta 1995 ja sitä seuraavia tilikausia varten. (3) Rakennemuutos on johtanut pienimpien tilojen lukumäärän ja osuuden vähenemiseen maatalouden kokonaistuotoksesta, mistä syystä niitä ei ole tarpeen ottaa huomioon, jotta seuranta-ala kattaisi keskeisimmän osan maataloustoiminnasta (vähintään 90 prosenttia standardibruttomarginaalin kokonaismäärästä). (4) Italian osalta on suositeltavaa nostaa kynnystä kahdesta EKY:stä neljään EKY:öön, mutta muutosta voidaan käytännön syistä soveltaa vasta tilikaudesta 2002. (5) Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1859/82 2 artikla seuraavasti: " 2 artikla Asetuksen N:o 79/65/ETY 4 artiklassa tarkoitettu taloudellisen koon kynnys EKY:inä tilikaudella 2001, joka käsittää 12 peräkkäistä kuukautta, joista ensimmäinen 1 päivän tammikuuta ja 1 päivän heinäkuuta 2001 välisenä aikana, sekä sitä seuraavina tilikausina vahvistetaan seuraavasti: >TAULUKON PAIKKA> Italian osalta ensimmäisessä alakohdassa määritelty kynnys on tilikaudella 2002, joka käsittää 12 peräkkäistä kuukautta, joista ensimmäinen 1 päivän tammikuuta ja 1 päivän heinäkuuta 2002 välisenä aikana, sekä sitä seuraavina tilikausina 4 EKY:ä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan tilikaudesta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 2001. Komission puolesta Frederik Bolkestein Komission jäsen (1) EYVL 109, 23.6.1965, s. 1859/65. (2) EYVL L 174, 2.7.1997, s. 7. (3) EYVL L 220, 17.8.1985, s. 1. (4) EYVL L 291, 13.11.1999, s. 28. (5) EYVL L 205, 13.7.1982, s. 5. (6) EYVL L 31, 5.2.2000, s. 79.